**上海自治運動，**近似講係**滬獨**，細話近代以來謀求上海獲得地方自治嘅思潮及實際活動。清末到民國時期，上海就有實行過地方自治。2006年後，上海復旦大學及香港大學部分學者，有一再提出構想上海建立類似香港嘅特別行政區搞自治，引發咗關注。後尾，因大量新移民湧入上海，導致本地人嘅權益受損，上海市民發出希望上海實行地方自治同「滬人治滬」嘅訴求，多著重喺保護本地市民嘅權益、母語及文化。自治運動嘅支持者強調「自治不是獨立，也不是分裂」，引用埋新華詞典度「自治」一詞嘅含義來佐證。

史
-

1905年滿清政府因應時上海住民嘅要求，同意咗上海自治，仲設立埋**城廂內外總工程局**，隨後嘅「拆城案」遇到咗阻力，包括時兩江總督嘅極力反對，因而擱置。

1909年初（光緒三十四年末），滿清政府頒佈咗《城鎮鄉地方自治章程》，**上海城廂內外總工程局**改組成自治公所，上海地方自治正式取得咗法律地位。但依然受到提督同公地租戶嘅牽制。

辛亥革命後，李平書擔任咗民政總長，自治公所就改組做市政廳。姚文枬等人上書畀新嘅民政總長，再次要求拆城，以振興商業。呢次嘅提案得到民政總長同滬軍都督嘅支持。市政廳決定先由大東門、水關橋西南至救火聯合會一段城牆拆起，跟著一路開工，未夠一個月拆曬三面城牆。上海市政廳完成咗政治化同自主化蛻變。

1912年7月10號，江蘇省政府決定取消滬軍都督，以實現軍政統一。8月2號上海財政畀接管。到8月31號，李平書擔任嘅上海民政總長畀撤銷。上海地方自治陷入咗窘困境地。

二次革命失敗後，1913年7月28號，袁世凱任命咗鄭汝成做上海鎮守使。8月6號，鄭汝成出任上海警備地域司令官，同日，鄭汝成宣佈上海戒嚴。8月8號《戒嚴法》公佈，戒嚴令將上海劃定成警備地域。李平書被逼走佬日本，其他人員有啲走避東北，有啲靜靜地隱退埋，上海地方自治到呢陣就中斷咗。

1923年6月，上海總商會宣佈咗脫離曹錕嘅北京政府管治，實行自治，上海地方自治開始咗復興。

1927年4月12號，發生咗四一二事件，自治運動宣告終結。

1927年由周恩來領導嘅上海第三次工人武裝起義喺3月22號全面奪取咗當地嘅控制權，除咗老軍閥同租界僑民外， 上海各界都圍到「上海自治」嘅朵度。後尾召開咗「上海市民代表大會」，由商界嘅王曉籟、虞洽卿、陳光甫等，國民黨嘅白崇禧、鈕永建等，共產黨羅亦農、汪壽華等，學運領袖林鈞，學者楊杏佛等，共十九人組成咗「上海特別市臨時市政府」，其中有中共黨員九人，工人代表一人，國民黨左派、右派及資產人士代表合共九人。呢個政府宣稱係「以實現上海特別市民自治，謀市民福利為宗旨。」四一二事件之後，臨時市政府實際停止咗運行。

當代背景
----

自1990年代以來，因大量新移民湧入咗上海市，導致咗當地面臨諸多相當嚴峻嘅經濟同社會問題，包括係人口過多、犯罪率攀升、城市資源承載超負荷、社群間嘅文化同價值等激烈衝突、本地文化語言嘅勢微，由此仲導致本地居民同新移民發生對立、網路罵戰等。好似滬劇呢個上海地嘅傳統戲劇，2006年中畀北京政府列做國家級非物質文化遺產。而隨著現代似推廣普通話嘅衝擊咁，導致咗滬劇嘅後續人才流失同眠斷層，江南地區原有嘅幾十個滬劇演出團體暴減至3個。知名嘅滬劇人馬莉莉試過建議，要求對上海話進行保護。

俞正聲等「空降」官員，因唔熟悉兼缺乏上海當地經驗，施行咗啲政策令本地市民相當不滿，啲管治部門過分推普打壓上海話都造成市民反感。以上種種，引發咗「滬人治滬」嘅呼聲重新喺坊間興起。

### 觀點

**市民觀點**

* 2010年以後，大量新移民湧入上海城市，且非本地出身人士，取代咗本地出身人士喺政府入邊擔任要職，令上海面對類似香港嘅問題，部分上海市民睇到「港人治港」嘅高度自治待遇，而同樣希望喺上海實現「滬人治滬」，而隨著後邊多年，上海新移民問題同其他社會矛盾嘅加劇，尤其似2012年，非上海戶籍嘅占海特，喺大沽路100號上海市教委門前公開發起「異地高考約辯」，炒大咗畀本地居民認為係「嚴重威脅咗上海市民權益」，令到咗上海市民要求保護本地居民利益嘅呼聲開始高漲。

* 另一方面，上海市民擔憂，部分空降到上海嘅非本地背景嘅官員，對上海冇本土情感，淨系當上海係官場嘅跳板，質疑佢哋可唔可以「當好上海的家」，有唔少市民因而趨向懷念返陳良宇執政上海陣啲政績，認為上海嘅諸多社會矛盾，係因為陳良宇畀政治鬥爭陷害下臺引起嘅。

**中央政府同官方媒體觀點**

* 國家發展和改革委員會喺2007年回應長三角轉型研究成果陣話，暫時冇必要設立統一嘅特別行政區，仲明確唔贊同「長三角全面超越珠三角」嘅講法。
* 喺2015年4月，上海媒體試過出咗講現代上海市民嘅自治精神嘅報導，仲畀咗肯定嘅態度。

設想
--

### 特別行政區

2006年11月，原籍安徽嘅復旦大學「當代中國經濟」長江特聘教授張軍談及上海經濟嘅定位陣，提出「讓上海成為香港那樣的新特別行政區」。張直言中國需要多幾個香港，允許上海借鑒香港特別行政區嘅模式發展，打頭行喺中國將係明智嘅選擇。

張軍仲提出，上海可以複製埋香港嘅體制，跳出埋既定嘅行政管理模式。

### 長三角特區

2007年5月，復旦大學同香港大學共同完成嘅《長三角經濟區融合轉型研究》報告，調查長三角度16個經濟發展水準較高嘅城市，採集到兩千幾份樣本做過分析，結論話長三角經濟水準係超過咗珠三角。

依照呢個結論，復旦同港大共六位起草報告嘅教授，提議咗擴大上海嘅行政範圍，新建立一個長三角特別行政區，仲希望依託提升行政級別兼擴大自主權利，進一步拉動經濟嘅持續增長，仲好恨個建立特別行政區嘅建議同研究成果，可以畀當局採納並決策施行，以成為現實。發改委嗰時回應係，暫時冇必要設立統一嘅特別行政區。

到5月23號，新民網刊登咗六位教授發表嘅呢個建議後，5月24號再出現咗以六名教授名義發表嘅聲明，話「從未建議擴大上海行政版圖、建立長三角經濟特別行政區」，仲話新民網記者未採訪過佢哋又未見過佢哋啲研究。

### 「鄉賢」概念

* 2015年，中央一號檔提出將「鄉賢」作為一種基層文化建設，以應對大陸農村基層社會治理嘅各種難題。孟建柱發表嘅署名文章話，加強同創新社會治理要發揮好基層自治嘅作用，而「鄉賢」正正係體現咗**基層自治**嘅一個特徵。

### 其他

2018年7月18號，紐約州執業針灸師何岸泉宣佈喺紐約成功註冊咗上海民族黨，宗旨「反專制反大一統，滬人治滬，全盤西化」，鼓吹「上海獨立運動」。何仲製作咗「上海共和國」國旗。推動成立「上海民族黨」嘅係持不同政見者，包括諷刺漫畫家變態辣椒。據話成員有一半以上身處中國大陸。加入嘅成員有唔少畀大陸公安調查，何嘅大陸親屬都畀問話同威脅。

註
-

1. ↑  六人分別係：復旦大學管理學院嘅陸雄文、孫一民、蔣青雲，以及香港大學經濟及工商管理學院嘅王于漸、陶志剛、邵啟發。

睇埋
--

* 一國兩制
* 自治區
* 聯邦制
* 香港自治運動、内蒙古自治政府、東南互保、聯省自治、湖南共和國、宛西自治
* 上海人、上海人口、上海民族黨
* 上海租界、上海史
* 自治 / 地方自治 / 自治地方
* 權力下放 / 權力分散

參考文
---

1. 1 2 3  1927：上海市民自治運動的終結 - 李天剛
互聯網檔案館嘅歸檔，歸檔日期2015-02-18.
2. ↑  東方早報：近代中國雙城記中的知識份子 互聯網檔案館嘅歸檔，歸檔日期2015-02-18.
3. ↑  〈復旦港大六教授建議設長三角特別行政區-華商新聞〉. 原著喺2015年2月11號歸檔. 喺2020年1月5號搵到.
4. 1 2 3  〈上海劄記﹕從滬語醫院到滬人治滬〉. *sina.com.hk*. 原著喺2015-02-23歸檔.
5. ↑  線上新華詞典. 〈自治〉.
6. ↑  清華法學/第八輯/"法典化研究"專輯 - 清華大學出版社有限公司 pp.252
7. ↑  〈《上海拆城案報告》-上海檔案資訊網〉. *archives.sh.cn*. 原著喺2015年2月18號歸檔. 喺2020年1月5號搵到.
8. ↑  〈上海公用事業志 - 李平書（1854～1927）〉. 上海市地方誌. 原著喺2015-02-18歸檔.
9. ↑  上海舊政權建置志 第一節 人物傳略，上海通 互聯網檔案館嘅歸檔，歸檔日期2015-02-18.
10. ↑  〈清末民初上海的地方自治〉. *ifeng.com*. 原著喺2015年2月11號歸檔. 喺2020年1月5號搵到.
11. ↑  "The Tragedy of the Chinese Revolution". *google.com.hk*.
12. ↑  The Shanghai Green Gang: Politics and Organized Crime, 1919-1937 pp.107
13. ↑  劉中起 (2013年第6期). 《新形勢下上海加強外來人口服務與管理研究》. 城市觀察. `{{cite book}}`: `|access-date=` requires `|url=` (help); Check date values in: `|date=` (help)
14. ↑  戲劇網. 〈馬莉莉"保護上海方言"〉. 原著喺2019年5月10號歸檔. 喺2020年1月5號搵到.
15. ↑  〈中央社：俞正聲末班車如常，上海人：走了好！〉. 阿波羅新聞網. 2012-11-16.
16. ↑  〈上海萬人祭奠火災死者 矛頭對準俞正聲(圖)〉 (簡體中文). 明報. 2010-11-22.
17. ↑
18. ↑  〈非滬籍女生約辯異地高考淪為罵戰 無疾而終〉. *sina.com.cn*.
19. ↑  〈"守滬者聯盟"老崔：我為什麼反對占海特？〉. 21世紀經濟報導. 原著喺2015-02-25歸檔. 喺2013-05-29搵到.
20. ↑  〈復旦港大六教授建議設長三角特別行政區 發改委稱沒必要〉. *xinmin.cn*. 原著喺2015年2月11號歸檔. 喺2020年1月5號搵到.
21. ↑  〈微博"互助賣房"憑什麼迅速走紅？〉. 《上觀新聞》.
22. ↑  中國高校人文社會科學資訊網 (2010-12-13). 〈張軍——復旦大學〉. 原著喺2019-05-10歸檔. 喺2020-01-05搵到.
23. ↑  網易. 〈復旦教授:讓上海成為特別行政區才明智\_網易新聞中心〉. *163.com*. 原著喺2015-02-13歸檔. 喺2015-02-13搵到.
24. ↑  "ڣϺر  Ѷţ". *boxun.com*. `{{cite web}}`: no-break space character in `|title=` at position 4 (help)
25. ↑  〈重返經濟舞臺中心：長三角衝動前所未有〉. *fjjg.gov.cn*. 原著喺2015-02-18歸檔. 喺2015-02-18搵到.
26. 1 2  網易財經 (2007-05-25). 〈對新民網《復旦港大六教授建議設長三角特別行政區 發改委稱沒必要》不實報導的聲明〉. 原著喺2019-01-24歸檔. 喺2017-06-14搵到.
27. ↑
28. ↑  〈專家建議設立長三角特別行政區 發改委稱沒必要〉. 原著喺2019年9月22號歸檔. 喺2020年1月5號搵到.
29. ↑  〈復旦港大六教授建議設長三角特別行政區  發改委稱沒必要〉. *xinmin.cn*. 原著喺2015年2月11號歸檔. 喺2020年1月5號搵到. `{{cite web}}`: no-break space character in `|title=` at position 19 (help)
30. ↑  法制日報 (2015-11-20). 〈基層治理需要重拾鄉賢概念〉.
31. ↑  上海民族黨搞獨立　要求滬人滬治全面西化
32. ↑  「上海民族黨」在紐約成立 反共並要求上海獨立
33. ↑  反中國專制政黨出現了！ 上海民族黨推行「上海獨立」
34. ↑  沪民党成立鼓吹上海独立　负责人称国内家属受威胁